Aranđelovac apare în filmul "Marșul spre Drina" din 1964 regizat de Živorad (Žika) Mitrović. Astfel, la 10 august 1914, în timpul Primului Război Mondial, în zona orașului Aranđelovac, se află cantonată bateria de artilerie sârbă comandată de căpitanul (fictiv) Kosta Hadživuković (interpretat de Aleksandar Gavrić). Aceasta va participa la un marș forțat către Muntele Cer din vestul Serbiei pentru a se confrunta cu trupele austro-ungare care invadaseră țara prin traversarea râului Drina și apoi va rezista eroic în Bătălia de pe Muntele Cer (15-24 august 1914), care a fost urmată de alungarea forțelor inamice peste râul Drina.